1904. évi május 16- áról. 
137 
kec.segtelü szép kutatás, melynek tanulságos eredményeit csigák 
és kagylók tekintetében dr. Szép Rezsó'nek köszönhetjük, foly- 
tatás nélkül maradt mai napig. Mennél továbbra halászijuk a 
kutató vagy pótló munkát, tudásunk annál fogyatékosabbá 
alakul, mert hiszen flóra és fauna nem csupán íloristikai és 
zoológiái szempontból fontosak, hanem tisztán fauna- és flóra- 
történeti szempontból is, mert már is nagyérdekű adatokkal 
mutathatni ki az egyes fajok eltűnését avagy geográfiái hely- 
változtatását. 
Mindezeknél fogva tehát tisztelt uraim, orvosok, tanárok 
és szakemberek, lássunk nemes ambitióval, lángoló hévvel azon 
szivet s elmét képző hazafias, hasznos munkához, mely nem- 
csak boldogitó öntudattal fogja majd keblünket eltölteni, hanem 
amely igazolni is fogja a jövő nemzedék előtt, hogy mi munkás- 
elődeink méltó utódjaivá lenni törekedtünk! 
A jelenlevők a megnyitót zajos tetszéssel fogadják. 
2. Titkár felolvassa következő jelentését: 
Tisztelt közgyűlés! 
Midőn az elmúlt év eseményeiről beszámolok, mindenek 
előtt örömmel mutatom be épen sajtó alól kikerült legújabb 
közleményeinket, mely nemcsak hű tükrét mutatja tudományos 
működésünknek, de örvendetes jele annak is, hogy tevékeny- 
ségünk meddő nem volt. Immár évről évre adhatunk magunk- 
ról éleljelt, közleményeinket szétküldjük a világ minden tájé- 
kára és évről évre nagyobb lesz azoknak a tudományos társu- 
latoknak száma, kikkel csereviszonyban állunk., 
Mint a közleményekből kivehető az elmúlt évben egy 
közgyűlést tartottunk, a természettudományi szakosztály 8 
és az orvosi szakosztály is 8 ülést tartott. Az üléseken tudo- 
mányos thémák lettek fejtegetve vagy fontosabb orvosi esetek 
kerültek bemutatásra. Mint előadók vagy bemutatók szerepeltek 
a természettudományi szakosztályon Rovara Frigyes, Antolik 
Károly 2-szer, Rittera Károly, Dr. Pantocsek József, Schnürer 
Leó, Krzi Ágoston és Frideczky Árpád, az orvosi szakosztályon 
Dr. Dobrovits Mátyás 5-ször, Dr. Hecht Dávid, Dr. Lippay 
Sándor, Dr. Velits Dezső 3-szor, Dr. Schmid Hugó 3-szor, 
Dr. Munker Henrik, Dr. Guttmann Lipót és Dr. Kováts Lajos. 
